查全性

查全性係中國一位電化學家，做過中國科學院院士。

生平
查全性於1925年喺江蘇省南京出世，祖籍安徽涇縣，1950年畢業於武漢大學化學系。1957年至1959年間前往莫斯科國立大學進修，師從著名電化學家亞歷山大·弗魯姆金。返國之後一直任教於武漢大學化學系，長期從事電極過程動力學嘅研究。

1977年8月應邀出席喺人民大會堂召開嘅科教座談會，會上佢首先提出應該恢復高考，並為鄧小平拍板決定。

1978年被評為教授，1979年出任化學系系主任。1980年當選中國科學院化學部學部委員。1987年獲國家自然科學三等獎。2011年獲中國化學會電化學委員會最高學術獎勵第一屆中國電化學成就獎。

佢亦曾經擔任中國化學會常務理事，國務院學位委員會學科評議組成員，《化學學報》、《高等化學學報》同《物理化學學報》等學術期刊編委等職。

2019年8月1號早上5點08分，查全性因病於武漢大學人民醫院逝世，享年94歲。

家庭
阿爸係中國著名物理學家查謙。

中國化學家
類:中國科學院院士
武漢大學教授
武漢大學舊生
莫斯科國立大學舊生
類:祖籍安徽
南京人
全性